recursal/SuperWikiNEXT-32B huggingface dataset:
**ரொகான் டி சில்வா தலுவத்த** (9 மே 1941 - 27 ஆகஸ்ட் 2018) என்பவர் ஒரு இலங்கை இராணுவத்தின் பொது அதிகாரி ஆவார். இவர் இலங்கை இராணுவத்தின் தளபதியாகவும், இலங்கை பாதுகாப்புப் படைகளின் தலைவராகவும் பணியாற்றினார். இவர் இராணுவத்தில் இருந்து ஓய்வு பெற்ற பிறகு பிரேசிலுக்கான இலங்கைத் தூதுவராகப் பணியாற்றினார்.

இவர் இராணுவத் தளபதியாக பதவி வகித்த காலத்தில் இவரது கட்டளையின் கீழ் சூரியக் கதிர் நடவடிக்கையில் யாழ்ப்பாணக் குடாநாட்டை கைப்பற்றியது பெரும் சாதனையாகும். இவர் தமிழீழ விடுதலைப் புலிகளுக்கு எதிரான பெரும் நடவடிக்கைகளை மேற்பார்வையிட்டார். ஜெயசிக்குறு, ஓயாத அலைகள் 1996, சத் ஜெயா நடவடிக்கை போன்ற நடவடிக்கைகளில் கலவையான வெற்றியும் கண்டார்.

ஆரம்ப வாழ்க்கை மற்றும் கல்வி
----------------------------

தலுவத்த இலங்கையின் தெற்கில் உள்ள ஒரு கடற்கரை நகரமான அம்பலாங்கொடாவில்தோட்டக்காரரும் முன்னாள் தடகள வீரருமான டி.ஹெச் பாலிசு டி சில்வாவுவுக்கும் டி.டபிள்யூ லீலா சோமவதிக்கும் மகனாகப் பிறந்தார். இவருக்கு மாலினி என்று ஒரு சகோதரியும், சுசந்த, பின்சிறி, ரூபசிறி, தனசிறி என்று நான்கு சகோதரர்கள் இருந்தனர்.

இவர் தர்மபால வித்தியாலயத்திலும், ஆனந்தா கல்லூரியிலும் கல்வி பயின்று முடித்தார். இவர் தனது பள்ளி வாழ்க்கையில் 1957 முதல் 1960 வரை ஆனந்த கல்லூரி பூப்பந்து அணியின் தலைவராக இருந்தார். 1959 - 1960-ல் கல்லூரி டென்னிஸ் அணியின் உறுப்பினராக இருந்தார். 1960 இல் ஆனந்தா முதல் 11 இல் இலக்குமுனைக் காப்பாளராக இருந்தார்.

மேற்கோள்கள்
-----------

1. 1 2 3 . 26 January 2011. .
2. ↑ . 27 August 2018. .
3. ↑ . .
4. ↑ . 13 October 1998. .
**மாலி** என்னும் புனைபெயரால் அறியப்படும் **டி. ஆர். மகாலிங்கம்** என்பவர் விடுதலைக்கு முந்தைய இந்தியாவின் தமிழகத்தில் இருந்த ஓவியரும் கோலிச்சித்திரக்காரரும் ஆவார். தி இந்துவில் சென்னை வரலாற்றாசிரியர் எஸ். முத்தையாவின் கூற்றுப்படி, தமிழ் பத்திரிக்கையின் முதல் கேலிச்சித்திரக்காரர் இவரே. விகடனுக்காக அதன் புகழ்பெற்ற ஆசிரியர் கல்கி கிருஷ்ணமூர்த்தி தனது எழுத்துக்களால் சிறப்பு சேர்த்ததைப் போலவே மாலி தனது கீறல்களால் பங்களித்ததாக முத்தையா வேறொரு இடத்தில் எழுதியுள்ளார்.

ஆனந்த விகடனில் பணியாற்றிய இவர், சாமா, ரவி, சேகர், ராஜு, தாணு, சித்ரலேகா மற்றும் கோபுலு போன்ற ஓவியர்கள் விகடனில் வரைவதற்கு உறுதுணையாக இருந்தார்.

சீனிவாசன் என்ற ஓவியரின் கோவில் கோட்டோவியத்தை கண்டு அவரை ஆனந்த விகடனில் இணைத்துக்கொண்டார். சீனிவாசனுக்கு சில்பி என பெயரிட்டார். தமிழகத்திலுள்ள பல கோவில்களுக்கு சென்று ஓவியம் வரைய கூறினார். அவை ஆனந்த விகடனில் வெளியிடப்பட்டன.

சில்பி போன்ற அடுத்த தலைமுறை ஓவியர்கள் மாலியின் ஓவியங்களை கண்டு ஓவியரானவர்கள்.

மாலி கோட்டோவியங்கள், வரைகலை ஓவியங்கள் போன்றவற்றை வரைவதில் வல்லவராக இருந்தார்.

தமிழ் திரைப்பட வரலாற்றாசிரியர் ராண்டார் கையின் கூற்றுப்படி, ஜெமினி ஸ்டுடியோவுக்கான பிரபலமான சின்னமான எக்காளம் வாசிக்கும் இரட்டையர் சின்னத்தை மாலி வடிவமைத்தார்.

தி இந்தியன் ரிவ்யூவில் vgys'qi ஒரு இரங்கல் படி மாலி சு 1947 இல் இறந்தார்.

மாலி குறித்து
-------------

*மாலி என்றழைக்கப்படும் மகாலிங்கம் விகடனில் ஒரு சகாப்தம். ஆனந்த விகடன் என்பது என்ன மாதிரியான பத்திரிகை, அதன் காரக்டர் என்ன என்பதில் தொடங்கி இன்று நம் கையில் தவழும் விகடனுக்கான அஸ்திவாரம் அமைத்தவர் மாலிதான்* என ஓவியர் ‘கோபுலு’ கூறினார்.

இவற்றையும் காண்க
----------------

* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

மேற்கோள்கள்
-----------

1. ↑  Vēṅkaṭācalapati, Ā. Irā (2006). *In those days there was no coffee: writings in cultural history*. Yoda Press. பன்னாட்டுத் தரப்புத்தக எண்:9788190227278. .
2. ↑  Muthiah, S. (Aug 8, 2003). "The House of Humour". *தி இந்து* இம் மூலத்தில் இருந்து November 6, 2003 அன்று. பரணிடப்பட்டது.. .
3. ↑  முத்திரை பதித்த முன்னோடிகள்!: ஓவியர் "சில்பி! - லக்ஷ்மி பாலசுப்ரமணியன், கடுவெளி. 23 டிசம்பர் 2017
4. ↑  சில்பியே சிகரம்- கோகுல் சேஷாத்ரி. வரலாறு இணையதளம்
5. ↑  Guy, Randor. "Round the city's old studios". Madras Musings. .
6. ↑  Natesan, G. A. (Jan–Dec 1947). "Mali of Ananda Vikatan". *The Indian Review* **48**. .

வெளி இணைப்புகள்
---------------
**ஆண்டிமடம்** (**Andimadam**) இந்தியாவின், தமிழ்நாடு மாநிலத்தில் அரியலூர் மாவட்டத்தில் அமைந்துள்ள ஒரு பஞ்சாயத்து கிராமமாகும். இது 16.09.2016-இலிருந்து ஒரு வட்டமாக அறிவிக்கப்பட்டுள்ளது. அரியலூர் மாவட்டத்தில் சுண்ணாம்புக்கல் அதிகமாக காணப்படுவதால் சிமென்ட் நகரம் என அழைக்கப்படுகிறது.

மக்கள்தொகை
----------

2001-ஆம் ஆண்டின் மக்கள் தொகை கணக்கெடுப்பின்படி மக்கள் தொகை 6633 ஆண்கள் 3315 பெண்கள் 3318.இது அரியலூரிலிருந்து 50 கி.மீ. தொலைவில் அமைந்துள்ளது. வடகிழக்கில் 242 கி.மீ. தொலைவில் சென்னை அமைந்துள்ளது. தென்மேற்கில் 111 கி.மீ. தொலைவில் திருச்சியும், தென்கிழக்கில் 23 கி.மீ. தொலைவில் கங்கைகொண்டசோழபுரமும் அமைந்துள்ளது.

பார்க்க வேண்டியவை
-----------------

அகத்தீசுவரர் ஆலயம்
பழமை வாய்ந்த சிவன் கோவில் நகரத்தின் மையப்பகுதியில் அமைந்துள்ளது.(மேல அகத்தீச்வரர் ஆலயம் விளந்தை ஆண்டிமடம்
[*தொடர்பிழந்த இணைப்பு*]). இக்கோவிலின் சிவலிங்கம் அகத்தியரால் உருவாக்கப்பட்டது. இக்கோவிலைச்சுற்றி ஐந்து சிவலிங்கங்கள் அமைந்துள்ளது. மேலும் இங்கு புகழ் பெற்ற புனித மார்த்தினார் ஆலயம் அமைந்துள்ளது.

அகத்தீசுவரர் கோயில் உட்புறம்
விளந்தை முருகர் கோவில்

மேற்கோள்கள்
-----------

1. ↑  Primary Census Abstract, Directorate of Census Operations-Tamil Nadu பரணிடப்பட்டது 2009-06-19 at the வந்தவழி இயந்திரம் பரணிடப்பட்டது ஓகத்து 6, 2009 at the வந்தவழி இயந்திரம்
2. ↑
**நுவன் குணவர்தன** (*Nuwan Gunawardana*) இலங்கையைச் சேர்ந்த ஒர் இசையமைப்பாளர் ஆவார். இசைக்கலைஞராகவும் பாடகராகவும் கூட இவர் அறியப்படுகிறார். 1949 ஆம் ஆண்டு மே மாதம் 13 ஆம் நாளன்று பிறந்தார்.

வாழ்க்கைக் குறிப்பு
-------------------

குணவர்தன 1949 மே 13 அன்று இலங்கையில் (அப்போது சிலோன் என்று அழைக்கப்பட்டது) பிறந்தார். ஏர் சிலோனில் விமான இயந்திரப் பொறியாளராகப் பணிபுரிந்த இவர், பணியின் போது பொழுதுபோக்காகப் பாடத் தொடங்கினார். ஒலி பொறியாளர் மெர்வின் பெயின்சு இவரது திறமையைக் கண்டறிந்து திரைப்பட பின்னணி பாடலுக்கு வழிகாட்டினார். 1980 மற்றும் 1990 ஆம் ஆண்டுகளில் பிரபலமான இந்திப் பாடல்களைப் பாடி குணவர்தன புகழ் பெற்றார். பின்னர் இலங்கையில் ஒரு பிரபல கச்சேரி பாடகரானார். இரமோனா குணவர்தனவை மணந்து கொண்டார். வணிகப் பெண்மணியான துலாரியா மற்றும் நடிகரும் பாடகருமான கயான் என்ற இரண்டு குழந்தைகள் இருந்தனர்.

இறப்பு
------

குணவர்தன 2022 ஆம் ஆண்டு டிசம்பர் மாதம் 8 ஆம் நாளன்று மாரடைப்பால் 73 வயதில் காலமானார்  இறக்கும் போது சிறீ ஜெயவர்தனபுர பொது வைத்தியசாலையில் சிகிச்சை பெற்று வந்தார்.

மேற்கோள்கள்
-----------

1. ↑  "What Gayan Gunawardena did for veteran singer Nuwan Gunawardena's birthday - Video & Photo" (in si). *Hiru Gossip* (Hiru TV). 13 May 2022. .
2. ↑  "Popular singer Nuwan Gunawardena passes away" (in si). *Mawbima* (Mawbima). 8 December 2022. .
3. ↑  "Veteran singer Nuwan Gunawardena leaves this world" (in si). *LankaCVoice.com* (LankaCVoice.com). 8 December 2022. .
4. ↑  "Veteran singer Nuwan Gunawardena bids farewell to his life" (in si). *News19.LK* (News19.LK). 8 December 2022. .
முட்டைக்கோசு**முட்டைக்கோசு** அல்லது **முட்டைக்கோவா** அல்லது **கோவா** (*cabbage*) என்பது Brassicaceae (அல்லது Cruciferae) குடும்பத்தைச் சார்ந்த, சில சிற்றின வகைகளைக்(*Brassica oleracea* or *B. oleracea* var. *capitata*,var. *tuba*, var. *sabauda* or var. *acephala*) ) குறிக்கும், ஒரு கீரை ஆகும். இந்த பச்சை இலை மரக்கறி வகையானது, *Brassica oleracea* எனப்படும் ஒரு காட்டுவகை அல்லது இயற்கைவகையிலிருந்து பெறப்பட்டு, பயிர்ச்செய்கைக்கு உட்படுத்தப்பட்டு, பயிரிடும்வகை அல்லது பயிரிடப்படும் வகையாகி, மரக்கறியாக உணவில் பயன்படுத்தப்படும் ஒரு இனம் ஆகும். இது மிகக் குறுகிய தண்டையும், மிகவும் நெருக்கமாக அடுக்கப்பட்டிருக்கும் பெரிய இலைகளையும் கொண்டிருக்கும். இது பூக்கும் தாவர வகையில் வரும், இருவித்திலை, ஈராண்டுத் தாவரம் ஆகும். இது மனிதன், ஏனைய விலங்குகளுக்குத் தேவையான முக்கியமான உயிர்ச்சத்துக்களில் ஒன்றான ரைபோஃப்லேவின் (Riboflavin) எனப்படும் உயிர்ச்சத்து B2 அல்லது சேர்க்கைப்பொருள் E101 ஐக் கொண்டுள்ளது. இந்த உயிர்ச்சத்து பல வளர்சிதைமாற்றங்களில் முக்கிய பங்கு வகிக்கும்.

உணவில் முட்டைக்கோசு
-------------------

கிழக்கு, மத்திய ஐரோப்பிய உணவில் முட்டைக்கோசு ஒரு முக்கிய இடத்தைப் பெறுகிறது. சலாட், சூப் ஆகியவற்றில் இது பெரிதும் பயன்படுத்தப்படுகிறது.

முட்டைக்கோசு உற்பத்தி
---------------------

முட்டைக்கோசை சீனா, இந்தியா, உருசியா பெரும்பான்மையாக உற்பத்தி செய்கின்றன.

உசாத்துணைகள்
------------

1. ↑  "Classification for species *Brassica oleracea* L.". *PLANTS database* (United States Department of Agriculture).. பார்த்த நாள்: 2012-08-10.
2. ↑  Delahaut, K. A. and Newenhouse, A. C (1997). "Growing broccoli, cauliflower, cabbage and other cole crops in Wisconsin" (PDF). University of Wisconsin. p. 1.. பார்த்த நாள்: 2012-08-12.
3. ↑  "*Brassica oleracea* L. – Cabbage". United States Department of Agriculture.. பார்த்த நாள்: 2012-08-10.
2007 ஆம் ஆண்டில் அசிசா சித்திக்கு
**அசிசா சித்திக்கு** (*Aziza Siddiqui*) ஆப்கானித்தான் நாட்டைச் சேர்ந்த ஒரு சமுகச் செயற்பாட்டாளர் ஆவார். 1983 ஆம் ஆண்டு இவர் பிறந்தார். ஆப்கானித்தான் தன்னார்வ தொண்டு நிறுவனமான ஆக்சன் எய்டுடன் இணைந்து பெண்களின் உரிமைகள் தொடர்பான ஒருங்கிணைப்பாளராக இருந்தார். கிராமப்புற ஆப்கானிய பெண்களின் நிலைமை குறித்து ஆய்வுகள் செய்தார். பெண்களின் உரிமைகள் குறித்து அவர்களுக்கு கல்வி அளித்தார். தனிப்பட்ட முறையில் இப்பணிக்காக அச்சுறுத்தப்பட்ட போதிலும் முடிவுகள் எடுத்து செயல்படுவதில் பெண்களுக்குத் தொடர்ந்து பயிற்சிகளை ஏற்பாடு செய்தார்.

ஆப்கானித்தானில் பிறந்த அசிசா சித்திக்கு, போரின் காரணமாக எட்டு வயதாக இருக்கும் போது பாக்கித்தானுக்குப் புறப்பட்டார். ஆனால் 2003 ஆம் ஆண்டு பெண்களின் உரிமைகளுக்காகப் பணியாற்றுவதற்காக ஆப்கானித்தானுக்குத் திரும்பினார். 2007 ஆம் ஆண்டில் பன்னாட்டு வீரப் பெண் விருதைப் பெற்றார். இருப்பினும், இவருடைய புகழின் காரணமாக பாதுகாப்பாக ஆப்கானித்தானுக்குத் திரும்ப முடியவில்லை. எனவே இவர் அமெரிக்காவில் தஞ்சம் அடைந்தார்.

முதியோர், ஊனமுற்ற புலம்பெயர்ந்தோர், தஞ்சம் அடைந்தவர்கள், அகதிகள் ஆகியோருக்கு உதவும் இருமொழி பன்னாட்டு உதவியாளர் சேவைகளுக்கான பணியாளராக 2008 ஆம் ஆண்டு முதல் பணியாற்றத் தொடங்கினார். 2009 ஆம் ஆண்டில், கலை மற்றும் கலைக் கல்வியின் மூலம் பன்முகத்தன்மையை ஊக்குவிக்கும் கீதானா தயாரிப்பு நிறுவனம் வழங்கும் "ஆண்டின் அசாதாரண சாதாரண நபர்" என்ற விருதை சித்திக் பெற்றார்.

மேற்கோள்கள்
-----------

1. 1 2 3 4 5  Next generation: Afghan-born woman helps other immigrants cross cultural, legal bridges in St. Louis பரணிடப்பட்டது ஆகத்து 14, 2014 at the வந்தவழி இயந்திரம், STLBeacon, Retrieved 12 July 2016
2. 1 2  Department Of State. The Office of Electronic Information, Bureau of Public Affairs (2007-03-07). "Honorees" (in en) இம் மூலத்தில் இருந்து 2019-08-08 அன்று. பரணிடப்பட்டது.. .
3. ↑  "IIP Publications -" (in en-US). .
4. ↑  AWIU » 2007 WOC – Aziza Siddiqui பரணிடப்பட்டது திசம்பர் 13, 2014 at the வந்தவழி இயந்திரம்
**சான் வின்சென்ட் சுடான்லி மெகாவ்** (*John Vincent Stanley Megaw*),   பிரிட்டிசு-பிறந்த ஆத்திரேலிய தொல்பொருள் ஆராய்ச்சியாளர் ஆவார். இவர் 1934 ஆம் ஆண்டு பிறந்தார். தொல்பொருள் மற்றும் கலை மற்றும் இசைக்கருவிகளின் மானுடவியல் மற்றும் ஆத்திரேலிய முன் தொடர்பு மற்றும் வரலாற்று தொல்பொருள் ஆகியவற்றில் கவனம் செலுத்துகிறார். இவர் ஆரம்பகால செல்டிக் கலை மற்றும் சமகால ஆத்திரேலிய பூர்வீகக் கலைகளில் நிபுணத்துவம் பெற்றவர் ஆவார். 

மெகாவ் பல்கலைக்கழக கல்லூரிப் பள்ளி, காம்ப்சுடெட் மற்றும் எடின்பரோ பல்கலைக்கழகத்தில் கல்வி பயின்றார். மேலும் ஐரோப்பாவின் பல முக்கிய தளங்களிலும் ஆத்திரேலியாவின் தெற்கு சிட்னி பிராந்தியத்தில் முன்னோடி பணிகளிலும் பணியாற்றினார். இவர் தனது மனைவி **ரூத் மெகாவுடன்** ஐரோப்பிய ரோமானியர்களுக்கு முந்தைய இரும்புக் காலத்தின் கலையில் விரிவான ஆராய்ச்சியை மேற்கொண்டார். இவர்கள் ஒன்றாக பல வெளியீடுகளை எழுதினார்கள். 1961 ஆம் ஆண்டில், தேம்சு அண்ட் கட்சனில் ஆசிரியராகப் பணிபுரிந்த பிறகு, சிட்னி பல்கலைக்கழகத்தில் விரிவுரையாளராக பதவியை ஏற்றார். அதைத் தொடர்ந்து ஐரோப்பிய இரும்பு வயது தொல்லியல் துறையில் மூத்த விரிவுரையாளராகவும் இருந்தார். 1971 ஆம் ஆண்டு முதல் 1982 ஆம் ஆண்டு வரை லீசெசுடர் பல்கலைக்கழகத்தில் தொல்லியல் துறைத் தலைவராகவும் துறைத் தலைவராகவும் இருந்தார்.

அடிலெய்டில் உள்ள பிளிண்டர்சு பல்கலைக்கழகத்தில் இவரது முதல் நியமனம் 1979 ஆம் ஆண்டில் தொடர்ந்தது. 1995 ஆம் ஆண்டில் பிளிண்டர்சில் காட்சிக் கலை மற்றும் தொல்லியல் பேராசிரியராக நியமிக்கப்பட்டார். 2003 ஆம் ஆண்டில் ஓய்வு பெற்றார். 

இவரது மற்ற நியமனங்களில் எடின்பர்க் பல்கலைக்கழகத்தில் வருகைப் பேராசிரியராகவும், கிளாசுகோ பல்கலைக்கழகத்தில் தொல்லியல் துறையின் மூத்த கெளரவ ஆராய்ச்சி உறுப்பினராகவும் (1998 முதல் அவரது மனைவியுடன்) உள்ளார்.  ரூத் மெகாவ் 2013 ஆம் ஆண்டு இறந்தார். 

இவர் 1985 ஆம் ஆண்டு ஆத்திரேலிய மனிதநேய அகாடமிக்கு தேர்ந்தெடுக்கப்பட்டார். 2004 ஆம் ஆண்டில் ஆர்டர் ஆப் ஆத்திரேலியாவின் உறுப்பினரானார்.

வெளியீடுகள்
-----------

* மெகாவ், ரூத் மற்றும் வின்சென்ட், *செல்டிக் கலை*, 1989, தேம்சு மற்றும் கட்சன்,ISBN 0500050503

மேற்கோள்கள்
-----------

1. 1 2  The Flying Dutchman reaches port Vincent Megaw *Antiquity* 86 (2012): 546–557
2. ↑  Encyclopedia of Global Archaeology - Megaw, Vincent, Springer Science+Business Media, pp 4769-4772, 2014, எஆசு:10.1007/978-1-4419-0465-2\_2392, Subscription required for full article
3. ↑  Encyclopedia of Australian Science 2010
4. ↑  "J V S Megaw | Flinders University of South Australia - Academia.edu". .
5. ↑  Ruth Megaw obituary by Vincent Megaw, *The Guardian* Wednesday 31 July 2013
6. ↑  The Academy Fellows Australian Academy of the Humanities
**பொதுநலவாய இங்கிலாந்து** (*Commonwealth of England*) என்பது 1649 முதல் 1660 வரை முதலில் இங்கிலாந்து (வேல்ஸ் உட்பட), பின்னர் அயர்லாந்து, ஸ்கொட்லாந்து ஆகிய நாடுகளையும் உள்ளடக்கிய ஒரு குடியரசாகும். முதலாம் சார்ல்ஸ் மன்னன் ஜனவரி 30, 1649 இல் கொலை செய்யப்பட்ட பின்னர் மே 19, 1649 இல் ஒலிவர் குரொம்வெல்லின் தலைமையிலான எச்ச நாடாளுமன்றத்தினால் (*Rump Parliament*) இங்கிலாந்து குடியரசாக அறிவிக்கப்பட்டது.

குரொம்வெல் ஆட்சிக்கு வந்தபோது, நாடாளுமன்றத்தில் எஞ்சியிருந்ததெல்லாம் பிரதிநிதித்துவம் வாய்ந்ததாயிராத, ஒரு சிறிய, தீவிரவாத சிறுபான்மைக் குழுமமேயாகும். பல கட்சி உறுப்பினர்கள் வெளியேற்றப்பட்ட பிற தொடர்ந்திருந்த நாடாளுமன்றத்தில் எஞ்சிய பகுதியான இந்தக் குழுமம் "எச்சமா மன்றம்" (The Rump) என்று அழைக்கப்பட்டது.

குரொம்வெல் முதலில் புதிய தேர்தல்கள் நடத்துவது குறித்துப் பேச்சுகள் நடத்துவதற்கு முயன்று தோல்வியடைந்ததும், எச்ச நாடாளுமன்றத்தை ஏப்ரல் 20, 1653 இல் கலைத்தார். அதன் பின்னர் இராணுவத்தினரின் துணையுடன் ஜூலை 4, 1653 முதல் டிசம்பர் 12, 1653 வரையில் Barebones Parliament என்ற பெயரில் ஆட்சி நடத்தினார். பின்னர் குரொம்வெல் டிசம்பர் 16, 1653 முதல் செப்டம்பர் 3, 1658 இல் அவரது இறப்பு வரை "ஆட்சிக் காவலர் பெருமகனார்" (*Lord Protector*) என்ற பெயரில் நேரடி ஆட்சி நடத்தினார். சீரான நிருவாக முறையை ஏற்படுத்தினார். கடுமையான சட்டங்கள் பலவற்றை சீர்ப்படுத்தினார். கல்வி கற்பதை ஆதரித்தார். யூதர்கள் இங்கிலாந்தில் மீண்டும் குடியமரவும் அவர்கள் தங்கள் சமயத்தைப் பயிலவும் அவர் அனுமதியளித்தார். அவரது இறப்பின் பின்னர் அவரது மகன் ரிச்சார்ட் குரொம்வெல் அரசுத் தலைவரானார்.

7 மாதங்கள் வரை ரிச்சார்ட் குரொம்வெல் ஆட்சியில் இருந்தார். மே 6, 1659 இல் இராணுவத்தினர் அவரைப் பதவியில் இருந்து அகற்றி மீண்டும் ஓர் எச்ச நாடாளுமன்றத்தை அமைத்தனர்.

ஏப்ரல் 4, 1660 இல் இரண்டாம் சார்ல்ஸ் மீண்டும் ஆட்சிக்கு வந்தார்.

வெளி இணைப்புகள்
---------------

* ஆலிவர் கிராம்வெல் (1599-1658)
[*தொடர்பிழந்த இணைப்பு*]
**அப்துல் சலாம் அசிமி** (*Abdul Salam Azimi*) ஆப்கானிசுத்தான் நாட்டின் பரா மாகாணத்தில் 2006ஆம் ஆண்டு மே மாதம் முதல் 2014ஆம் ஆண்டு அக்டோபர் மாதம் வரை ஆப்கானிசுத்தானின் முதன்மை நீதிபதியாக இருந்தார். ஆப்கானிசுத்தான் உச்ச நீதிமன்றத்தின் தலைவராகவும் இவர் இருந்தார். அப்துல் சலாம் 1936ஆம் ஆண்டில் பிறந்தார். 

அமெரிக்காவின் ஒமாகாவில் உள்ள நெப்ராசுகா பல்கலைக்கழகத்தில் முன்னாள் பேராசிரியராக இருந்த இவர் ஆப்கானிசுதான் நாட்டின் குடியரசுத் தலைவர் அமீத் கர்சாயின் சட்ட ஆலோசகராக பணியாற்றினார். ஆப்கானிசுத்தானின் 2004 ஆம் ஆண்டு அரசியலமைப்பை எழுத அப்துல் சலாம் உதவினார். அலிசாய் பழங்குடியினரின் பசுட்டூன் இனத்தைச் சேர்ந்த இவர் 1979ஆம் ஆண்டு சோவியத் படையெடுப்புக்கு முன்னர் தனது குடும்பத்தினருடன் ஆப்கானிசுத்தானின் காபூல் மாகாணத்தில் வசித்து வந்தார். 1981ஆம் ஆண்டு பொதுவுடமைக் கட்சியின் ஆட்சி வீழ்ச்சியடைந்த பின்னர் உள்நாட்டுப் போர் மூண்டது. இதனால் நாட்டை விட்டு வெளியேற வேண்டிய கட்டாயம் இவருக்கு ஏற்பட்டது.

அப்துல் சலாமுக்கு மூன்று மகள்கள் மற்றும் மூன்று மகன்கள் உள்ளனர். இதில் ஒருவர் அப்துல் கபார் அசிமி.ஓமாகா, நெப்ராசுகாவில் படித்தவர் ஆவார். ஓமகாவில் உள்ள நெப்ராசுகா பல்கலைக்கழகத்தில் பட்டமும் பெற்றார். மற்றொருவர் அனான் அசிமி. இவரும் ஓமகாவில் உள்ள நெப்ராசுகா பல்கலைக்கழகத்தில் படித்தார். ஓமாகா பகுதியில் மரியாதைக்குரிய ஆசிரியராகத் திகழ்ந்தார். ஒரு தலைமை நீதிபதியாக அப்துல் சலாம் அசிமி உயர்கல்வி ஏதும் படிக்காத பழமைவாத இசுலாமிய மதகுருவான பைசல் அகமது சின்வரிக்கு மாற்றாக உருவானார். 

சட்டத்தின் ஆட்சியை நிலைநிறுத்துவதிலும் நாட்டின் பாழடைந்த சட்ட அமைப்பை மேம்படுத்துவதில் ஒரு நியாயமான சிந்தனையுள்ள மிதவாதியாகவும் அப்துல்சலாம் அசிமி நற்பெயரைப் பெற்றவராக வாழ்ந்தார்.

மேற்கோள்கள்
-----------

1. ↑  Khaama Press (2014-10-23). "Acting Chief Justice Abdul Salam Azimi resigns". Khaama Press. .
2. ↑  Kim Barker (2007-01-21). "At the Supreme Court, an unlikely new hero". Chicago Tribune. .

புற இணைப்புகள்
--------------

* அப்துல் சலாம் அசிமியின் வாழ்க்கை வரலாறு

விக்கிமீடியா பொதுவகத்தில்,  
 ***அப்துல் சலாம் அசிமி***   
என்பதின் ஊடகங்கள் உள்ளன.
தமிழ்நாட்டில் கோவை மாநகராட்சி பகுதியில் அமைந்துள்ள ஓர் நகராட்சி ஆகும்.இது கோயம்புத்தூர் மாநகராட்சி யுடன் உள்ள பகுதியாகும்

மக்கள் தொகை
-----------

இந்திய மக்கள் தொகை 2011 கணக்கெடுப்பு படி சிங்காநல்லூர் நகராட்சிக்கு உட்பட்ட பகுதியில் மொத்தம் 3,24,107 பேர் வசிக்கின்றனர். இவற்றுள் 51% பெண்களும் 49% ஆண்களுகம் வசிக்கின்றனர்.

போக்குவரத்து
------------

கோவை பெருநகர மாநகராட்சியின் கிழக்கு பகுதியில் அமைந்துள்ள ஓர் நகராட்சி சிங்காநல்லூர் ஆகும். இங்குள்ள நான்குரோடு சந்திப்பு மிகவும் முக்கியமான சாலைகளை இணைப்பதால் மிக மிக போக்குவரத்து நெரிசல் அதிகம். மேலும் புறநகர் பேருந்து நிலையமும் இங்குதான் அமைந்துள்ளது.கோயம்புத்தூர் மாநகராட்சியில் அமைந்துள்ள பத்து பேருந்து நிலையங்களுள் இது முக்கிய பேருந்து நிலையம் ஆகும்.சமீபத்தில் போக்குவரத்து நெரிசலை தீர்க்க இரட்டை வழி பாதை கொண்ட மேம்பாலம் அமைக்கப்படும் என முதலமைச்சர் **எடப்பாடி திரு.பழனிச்சாமி** அறிவித்தார்.அதன்படி மேம்பால தூண் அமைக்கும் பணிக்கு மண் பரிசோதனை செய்யப்பட்டு பணிகள் விரைவாக நடந்து வருகிறது.மேலும் ராமநாதபுரம் முதல் அரசு மருத்துவமனை வரை மேம்பாலம் பணிகள் மிகவும் விரைவாக நடந்து வருகிறது குறிப்பிடத்தக்கது

உழவர் சந்தை
-----------

**சிங்காநல்லூர் நகராட்சி**யில் உழவர் சந்தை திட்டத்தை முன்னாள் முதலமைச்சர் திரு. கருணாநிதி அவர்களின் ஆட்சியில் தொடங்கப்பட்டது. மாநகரின் அருகிலுள்ள கிராமங்களில் விளையும் காய்கறி, பழங்கள். ஆகியவைகளை விற்பனை செய்ய இத்திட்டம் கொண்டுவரப்பட்டது.பிறகு இதனை அரசின் வேளாண்மை துறையுடன் முதலமைச்சர் செல்வி ஜெயலலிதா அவர்கள் இணைத்தார். இதனால் விவசாயிகள் வாழ்வில் ஒரு மாபெரும் புரட்சியை செல்வி ஜெயலலிதா கொண்டுவந்தார்.

சிங்காநல்லூர் சட்டமன்ற தொகுதி
-----------------------------

சிங்காநல்லூர் நகராட்சி
----------------------
2012 இல் மேரி அக்ராமி
**மேரி அக்ராமி** (*Mary Akrami*) ஆப்கானித்தான் நாட்டு பெண்கள் திறன் மேம்பாட்டு மையத்தின் நிர்வாக இயக்குநராகவும், ஆப்கானியப் பெண்கள் வலையமைப்பின் இயக்குநராகவும் உள்ளார். 1975 அல்லது 1976 ஆம் ஆண்டில் பிறந்த இவருக்கு 44 அல்லது 45 வயது இருக்கலாம். 2001 ஆம் ஆண்டு செருமனியின் பான் நகரில் நடைபெற்ற மாநாட்டில் ஆப்கானிய குடிமக்கள் சமூகத்தை இவர் பிரதிநிதித்துவப்படுத்தினார். 2003 ஆம் ஆண்டில் ஆப்கானித்தான் மகளிர் திறன் மேம்பாட்டு மையம் ஆப்கானித்தானின் காபூல் நகரில் முதலாவது பெண்கள் பாதுகாப்பிடத்தை திறந்தது. இங்கு அவர்களுக்குத் தேவையான சட்ட ஆலோசனை, கல்வியறிவு வகுப்புகள், உளவியல் ஆலோசனை மற்றும் அடிப்படை திறன் பயிற்சி ஆகியவை வழங்கப்படுகின்றன. அக்ராமி ஒரு நாளின் 24 மணிநேரமும் பாதுகாப்பிடத்திற்கு அழைக்கப்படுகிறார். இவரது தலைமையின் கீழ் அங்குள்ள பெண்கள் சிலர் தங்களைக் கொடுமைப்படுத்தியவர்களை பகிரங்கமாகக் கண்டித்து, அவர்கள் மீது நீதிமன்ற வழக்குகளைத் தாக்கல் செய்ய உதவுகிறார். தனது பணிக்காக அக்ராமி பல அச்சுறுத்தல்களையும் எதிர்கொள்கிறார்.

ஒரு சமமான மற்றும் அமைதியான சமுதாயத்தை கற்பனை செய்து இவர் இயங்குகிறார். ஆப்கானித்தானின் பல்வேறு மாகாணங்களில் சமூக அடிப்படையிலான அமைதி சபைகளைத் தொடங்கினார். இவை உள்ளூர் மட்டங்களில் மோதல் தீர்க்கும் வழிமுறைகளில் ஈடுபட்டன. இவரது முன்னெடுப்புகள் சமூக அடிப்படையிலான அமைதி கட்டமைப்பில் பெண்கள் சேர்க்கப்படுவதற்கான தொடக்கமாகும்.

2007 ஆம் ஆண்டில் பன்னாட்டு வீரப் பெண்மணி விருதைப் பெற்றார்  பிபிசியின் 2016 ஆம் ஆன்டுக்கான சிறந்த *100 பெண்கள்* பட்டியலில் ஆண்டின் மிகவும் உத்வேகம் அளிக்கும் மற்றும் செல்வாக்கு மிக்க பெண்களில் ஒருவராகப் பெயர் பெற்றார்.

மேற்கோள்கள்
-----------

1. 1 2  "BBC 100 Women 2016: Who is on the list?". .
2. 1 2  Honorees
3. ↑  What's an American lawyer doing in Afghanistan? - CSMonitor.com
4. ↑  Afghan Women Slowly Gaining Protection, NYTimes, Retrieved 14 July 2016
5. ↑  AWIU » 2007 WOC – Mary Akrami பரணிடப்பட்டது 2014-12-13 at the வந்தவழி இயந்திரம்
**இரீனா அமிரி** (*Rina Amiri*) ஆப்கானித்தானில் பிறந்த ஒரு செயற்பாட்டு ஆர்வலர் ஆவார். ஆப்கானியப் பெண்கள் மற்றும் மனித உரிமைகளுக்கான அமெரிக்க சிறப்பு பிரதிநிதியாக இவர் நியமிக்கப்பட்டுள்ளார்.

வாழ்க்கை
--------

அமிரி ஆப்கானித்தானில் பிறந்தார், ஆனால் நான்கு வயதாக இருந்த போது அகதியானார். இவரது பெற்றோர் ஆப்கானித்தானில் இருந்து கைபர் கணவாய் வழியாக பாக்கித்தானுக்கு இரகசியமாக சென்றனர். தந்தை ஒரு மருத்துவராக இருந்தார், தாயார் ஒரு வங்கியில் வேலை செய்தார்.

இந்தியாவின் தில்லி பல்கலைக்கழகத்தின் இந்திரபிரசுதா மகளிர் கல்லூரியில் அரசியல் அறிவியல் படித்தார். பட்டம் பெற்ற பிறகு, செருமனியின் ரூர்-போச்சம் பல்கலைக்கழகத்தில் வளர்ச்சி மேலாண்மையில் முதுகலைப் பட்டம் பெற்றார். அமெரிக்காவிலுள்ள வெசுட்டர்ன் மிச்சிகன் பல்கலைக்கழகத்தில், பயன்பாட்டு பொருளாதாரத்தில் தனது இரண்டாவது முதுகலைப் பட்டம் பெற்றார் 

இயான் கெர்ரி அமிரி படிக்கும் இடத்திற்குச் சென்றபோது அமிரியின் வாழ்க்கை மாறியது. எழுந்து நின்று ஊடகங்களின் கவனத்தை ஈர்த்தார். "நம் முடி மற்றும் தோலின் நிறம் நம் இதயத்திலும் மனதிலும் உள்ளதைப் பிரதிபலிக்காது என்றார். ஆப்கான் மக்கள் தாலிபான்கள் அல்ல. தாலிபான்களின் முதல் பலி ஆப்கான் மக்கள் ஆவர்."  அமெரிக்கரான இவர் ஆப்கானித்தானில் ஒரு நிபுணர் என்று அறியப்பட்டார். நேர்காணல் செய்யப்பட்டு இவரது விவரக்குறிப்புகள் பதிவு செய்யப்பட்டன. இவது கருத்துகள் மேற்கோள் காட்டப்பட்டன. கட்டுரை ஒன்று நியூயார்க் டைம்சு பத்திரிகையில் வெளிவந்தது .

 2022 இல் "அமெரிக்காவின் கொள்கை வகுப்பில் ஆப்கான் பெண்கள் மற்றும் சிவில் சமூகத்தை ஈடுபடுத்துதல்" பற்றிய விவாதம். இடமிருந்து வலமாக: பல்வாசா ஆசன், அசிலா வார்டக்கு, நகீத் சரபி மற்றும் அமிரி.
2015 ஆம் ஆண்டில் இரிச்சர்டு ஒல்புரூக்கின் வாழ்க்கையைப் பற்றிய தி டிப்ளமேட் என்ற திரைப்படத்தில் தோன்றினார்.

2017 ஆம் ஆண்டில் இவர் கொள்கைக்கான துணை அமைச்சராக நியமிக்கப்பட்டபோது, ஆப்கானித்தானின் நிதியமைச்சகத்தில் ஒரு பெண்ணுக்காக வழங்கப்பட்ட மிக உயர்ந்த பதவியை ஏற்றுக்கொண்வரானார். இப்பதவியில் 2020 ஆம் ஆண்டு வரை பணியாற்றினார்.

29 டிசம்பர் 2021 ஆம் ஆண்டு திசம்பர் மாதம் 29 ஆம் தேதியன்று அமெரிக்க வெளியுறவுத்துறை செயலர் ஆண்டனி பிளிங்கன், ஆப்கானித்தான் பெண்கள் மற்றும் மனித உரிமைகளுக்கான சிறப்புத் தூதராக அமரியை நியமிப்பதாக அறிவித்தார். ஆளும் தலிபான்களால் நாட்டில் பெண்கள் அடக்குமுறை அதிகரித்து வருவதால் இந்த நியமனம் வழங்கப்பட்டுள்ளது.

மேற்கோள்கள்
-----------

1. 1 2 3  "Tufts Journal: Features: Afghan activist". .
2. 1 2  "Naheed Sarabi" (in en-US). 2022-07-12. .
3. ↑  Robbins, Caryn. "Documentary THE DIPLOMAT to Debut Exclusively on HBO, 11/2" (in en). .
4. ↑  "Rina Amiri Named US Special Envoy for Afghan Women, Girls, and Human Rights". .
**கார்ல் வெய்சென்பெர்க்கு** (*Karl Weissenberg*) ஆத்திரிய நாட்டைச் சேர்ந்த ஓர் இயற்பியலாளராவார். பருப்பொருட்களின் பாய்வோட்டம் மற்றும் படிகவியல் தொடர்பான ஆய்வுகளுக்காக நன்கு அறியப்படுகிறார்.

வாழ்க்கைக் குறிப்பு
-------------------

வெய்சென்பெர்க் விளைவு, வைசன்பெர்க் எண் போன்ற பாய்மங்களின் பண்புகளுக்கு இவரது பெயர் வைக்கப்பட்டு சிறப்பிக்கப்பட்டுள்ளது. படிகங்களின் விளிம்பு விலகலை ஆராய்வதற்கான கோனியோமீட்டரை இவர் கண்டுபிடித்தார். இதற்காக கார்ல் வெய்சென்பெர்க்கிற்கு 1946 ஆம் ஆண்டு இயற்பியல் நிறுவனம் துத்தெல் பதக்கத்தை வழங்கியது. ஐரோப்பிய பாய்வியல் சங்கம் இவரது நினைவாக வெய்சன்பெர்க் விருதை வழங்குகிறது. செலுத்தப்படும் விசைக்கு பாய்மங்கள் வெளிப்படுத்தும் எதிர்வினையை அளக்கும் கருவிக்கு ரியோ கோனியோமீட்டர் எனப் பெயரிட்டு சிறப்பித்துள்ளது.

வெய்சன்பெர்க்கு 1893 ஆம் ஆண்டு சூன் மாதம் 11 ஆம் தேதியன்று வியன்னா நகரில் பிறந்தார். வியன்னா, பெர்லின் மற்றும் செனா பல்கலைக்கழகங்களில் கணிதத்தை தனது முக்கிய பாடமாகப் படித்தார். சமச்சீர் குழுக்கள், மீநெறியம் மற்றும் அணி இயற்கணிதக் கோட்பாடுகளைப் பற்றிய கட்டுரைகளை எழுதி வெளியிட்டார். பின்னர் கணிதத்தையும் பரிசோதனை முறையையும் படிகவியல், வானியல் மற்றும் மருத்துவ அறிவியலுக்காகப் பயன்படுத்தினார்.
1976 ஆம் ஆண்டு நெதர்லாந்தில் இறந்தார்.

மேற்கோள்கள்
-----------

1. 1 2  H. B. Seebohm (1973) Biographical Notes on Karl Weissenberg பரணிடப்பட்டது 2011-09-02 at the வந்தவழி இயந்திரம்
2. ↑  W. Philippoff (1973) Weissenberg’s Contributions to Rheology பரணிடப்பட்டது 2011-09-02 at the வந்தவழி இயந்திரம்
3. 1 2  H. Lipson (1973) Weissenberg’s Influence on Crystallography பரணிடப்பட்டது 2010-11-21 at the வந்தவழி இயந்திரம்
4. ↑  J. E. Roberts (1973) The Early Development of the Rheogoniometer பரணிடப்பட்டது 2011-09-02 at the வந்தவழி இயந்திரம்

மேலும் வாசிக்க
--------------

* Publications of Karl Weissenberg (K.W.) and Collaborators
* Churchill Archives Centre *The Papers of Karl Weissenberg* (with brief biography)

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* Vatican

 |
| கல்விசார் | 
* Scopus
* zbMATH

 |
| மக்கள் | 
* Deutsche Biographie

 |
**மரியா குர்சோவா** (*Maria Kursova*) என்பவர் உருசிய- ஆர்மீனிய பெண் சதுரங்க கிராண்டு மாசுட்டர் ஆவார். இவர் 1986 ஆம் ஆண்டு சனவரி மாதம் மூன்றாம் நாள் உருசியாவின் செவெரோத்வின்சுக் நகரில் பிறந்தார். பிடே அமைப்பு வழங்கும் பெண் கிராண்டு மாசுட்டர் பட்டத்துடன் இவர் சதுரங்கம் ஆடி வருகின்றார். 1996 ஆம் ஆண்டு நடைபெற்ற 10 வயதுக்கு உட்பட்டோர் பெண்கள் உலக சதுரங்கப் போட்டியில் முதலிடம் பிடித்தார். இதேபோல 2001 இல் நடைபெற்ற ஐரோப்பிய பெண்கள் அணி சதுரங்கச் சாம்பியன் பட்டப் போட்டியிலும் வெற்றி பெற்றார்.

2003 ஆம் ஆண்டில் நடைபெற்ற 18 வயதுக்கு உட்பட்டோருக்கான ஐரோப்பிய பெண்கள் சதுரங்கச் சாம்பியன் பட்டப் போட்டியில் நட்டாலியாபோகோனினாவுடன் சமநிலை புள்ளிகள் எடுத்து முதல் இடத்திற்கான போட்டியில் இரண்டாம் இடம் பிடித்தார். 1998 ஆம் ஆண்டு நடைபெற்ற 12 வயதுக்கு உட்பட்டோர் பெண்கள் ஐரோப்பிய சதுரங்க சாம்பியன் பட்டப் போட்டியில் வெண்கலப் பதக்கம் வென்றார் .

பெண்கள் உலக சதுரங்க சாம்பியன் பட்டப் போட்டியில் 2006 ஆம் ஆண்டு குர்சோவா கலந்துகொண்டு விளையாடினார். முதல் சுற்றில் சீன வீராங்கனை சாவோ சியுவைத் தோற்கடித்தார் என்றாலும் இரண்டாவது சுற்றில் உருசிய வீராங்கனை இகாடெரினா கோவாலெவ்சிகயாவிடம் வீழ்ந்தார். 

2011 ஆம் ஆண்டு முதல் குர்சோவா ஆர்மீனியாவிற்காக விளையாடி வருகிறார். 2012 இல் பெண்கள் ஆர்மீனிய சதுரங்க சாம்பியன் பட்டத்தை வென்றார் .

பெண்கள் சதுரங்க ஒலிம்பியாடு போட்டிகளில் இவர் ஆர்மீனியா அணிக்காக 2012 மற்றும் 2014 ஆம் ஆண்டுகளில் விளையாடினார். 2011 மற்றும் 2015 ஆம் ஆண்டுகளில் பெண்கள் அணி உலக சதுரங்க சாம்பியன் பட்டப் போட்டியில் பங்கேற்று விளையாடினார். இதேபோல 2011 மற்றும் 2013 ஆம் ஆண்டுகளில் பெண்கள் ஐரோப்பிய அணி சாம்பியன் பட்டப் போட்டியிலும் பங்கேற்று விளையாடினார் .

2016 ஐரோப்பிய தனிநபர் சதுரங்க சாம்பியன் பட்டப் போட்டியில் குர்சோவா இரண்டு வீராங்கனைகளிடம் வெற்றியும் யோவாங்கா அவுசுகா என்ற பிரித்தானிய வீராங்கனையுடன் சமநிலையும் பெற்றார் .

ஆர்மீனிய கிராண்டு மாசுட்டர் ஆர்மான் பாசிக்யன் என்ற சதுரங்க வீர்ரை குர்சோவா திருமணம் செய்து கொண்டார் .

மேற்கோள்கள்
-----------

1. ↑   (in ru). Bank of Moscow. 18 October 2005 இம் மூலத்தில் இருந்து 23 September 2015 அன்று. பரணிடப்பட்டது... பார்த்த நாள்: 25 August 2015.
2. ↑  European Youth Championship Girls - U18 Chess-Results. Retrieved 6 February 2019.
3. ↑  European Youth Chess Championship 1998 Girls-U12 Chess-Results. Retrieved 6 February 2019.
4. ↑  FIDE: transfers in 2011 Retrieved 6 February 2019.
5. ↑  "Maria Kursova wins Armenian Women’s Chess Championship". PanARMENIAN.Net. 23 January 2012.. பார்த்த நாள்: 6 February 2019.
6. ↑  Maria Kursova team chess record at OlimpBase. Retrieved 6 February 2019.
7. ↑  "Maria Kursova ties 3rd round of European Championship". 30 May 2016.. பார்த்த நாள்: 6 February 2019.
8. ↑  "Bride from the North: Armenia’s naturalized Russian wins national chess title". ArmeniaNow. 23 June 2012 இம் மூலத்தில் இருந்து 29 ஜூலை 2014 அன்று. பரணிடப்பட்டது... பார்த்த நாள்: 6 February 2019.

புற இணைப்புகள்
--------------

* Maria Kursova chess games at 365Chess.com
**வாலண்டைன் திராக்னேவு** (*Valentin Dragnev*) ஆத்திரிய நாட்டைச் சேர்ந்த ஒரு சதுரங்க வீரராவார். 1999 ஆம் ஆண்டு மார்ச்சு மாதம் 5 ஆம் தேதியன்று இவர் பிறந்தார். 2018 ஆம் ஆண்டு இவருக்கு கிராண்டு மாசுட்டர் பட்டம் வழங்கப்பட்டது. முன்னதாக வாலண்டைன் திராக்னேவு 2014 ஆம் ஆண்டு முதல் பிடேமாசுட்டராகவும் 2016 ஆம் ஆண்டு முதல் பன்னாட்டு மாசுட்டராகவும் சிறப்பு பெற்றிருந்தார். அவர் தற்போது ஆத்திரியாவில் 2 ஆவது சிறந்த வீரர் என்றும் உலகின் சிறந்த வீரர் தரவரிசையில் 431 ஆவது வீரர் என்றும் அறியப்படுகிறார். 2020 ஆம் ஆண்டு அக்டோபர் மாதத்தில் 2564 எலோபுள்ளிகள் எடுத்திருந்தது இவரது உச்சபட்ச புள்ளிகள் கணக்காகும். 2018 ஆம் ஆண்டில் நடைபெற்ற ஆத்திரிய சதுரங்க வெற்றியாளர் போட்டியில் இரண்டாவது இடத்தையும், 2020 ஆம் ஆண்டு நடைபெற்ற இதே போட்டியில் சதுரங்க வெற்றியாளராகவும் திகழ்ந்தார். 42 மற்றும் 43 ஆவது சதுரங்க ஒலிம்பியாடு போட்டிகளில் ஆத்திரியா நாட்டை பிரதிநிதிதுவப்படுத்தினார்.

2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலகக் கோப்பை போட்டியில் விளையாடினார். முதல் சுற்றில் இசுரேலிய நாட்டு சதுரங்க வீரர் ஓரி கோபோவை எதிர்த்து விளையாடி வெற்றி பெற்றார்.

மேற்கோள்கள்
-----------

1. ↑  "Dragnev, Valentin FIDE Chess Profile - Players Arbiters Trainers". .
2. ↑  "Valentin Dragnev chess games and profile". .
3. ↑  "Valentin Dragnev". .
**மா. மதிவேந்தன்** (பிறப்பு: 25 திசம்பர் 1984) ஒரு தமிழ்நாட்டு அரசியலர் மற்றும் மருத்துவர் ஆவார். திராவிட முன்னேற்றக் கழக (திமுக) உறுப்பினரான இவர், மே 2021 முதல் இராசிபுரம் தொகுதிக்கான தமிழ்நாடு சட்டப் பேரவை உறுப்பினராகவும் மு. க. ஸ்டாலின் தலைமையிலான மாநில அமைச்சரவையில் அமைச்சராகவும் பணியாற்றி வருகிறார்.

கல்வி
-----

இவர் 2002-இல் இராசா முத்தையா அரசு மருத்துவக் கல்லூரியில் சேர்ந்து இளநிலை மருத்துவம் மற்றும் அறுவையியல் மற்றும் எம்.டி. பயின்றார்.

தனி வாழ்க்கை
------------

தற்போது இவர் இராசிபுரத்தில் வசித்து வருகிறார். இவருக்கு சிவரஞ்சினி என்ற மனைவியும், ஒரு மகளும் உள்ளனர்.

அரசியல்
-------

இவர் 2021 தமிழ்நாடு சட்டமன்றத் தேர்தலில் நாமக்கல் மாவட்டம், இராசிபுரம் சட்டமன்றத் தொகுயில் முன்னாள் அமைச்சர் சரோஜாவை தோற்கடித்து சட்டமன்ற உறுப்பினராக தேர்ந்தெடுக்கப்பட்டார். இதையடுத்து 2021 மே 7 அன்று சுற்றுலா துறை அமைச்சசராக பதவியேற்றார்.

மேற்கோள்கள்
-----------

1. ↑  *"சாதி என் வாழ்க்கையிலும் மோசமா விளையாடி இருக்கு..!" MINISTER மதிவேந்தன் INSPIRING பேட்டி*, retrieved 2023-06-24
2. ↑  புதிய அமைச்சர்களின் வாழ்க்கை குறிப்பு தினத்தந்தி 2021. மே. 7
3. ↑  தமிழ்நாட்டின் புதிய அமைச்சர்கள் யார், யார்? முழு விவரம், பிபிசி 2021 மே 6
**சர் தாமசு ரோ** (*Sir Thomas Roe*, c. 1581 – 6 நவம்பர் 1644) முதலாம் ஜேம்சு, எலிசபெத் காலத்து ஆங்கில நல்லுறவு பேராளர் ஆவார். 1614க்கும் 1644க்கும் இடையே பல முறை இங்கிலாந்தின் மக்களவை உறுப்பினராக இருந்துள்ளார். சிறந்த கல்வியாளராகவும் அறிஞராகவும் விளங்கினார்.

வாழ்க்கை வரலாறு
---------------

தாமசு ரோவின் ஜஹாங்கீர் அரசவைப் பயணம் குறித்த டச்சு ஓவியங்கள்
ரோ எசெக்சு கவுன்ட்டியில் வான்சுடெட் அருகிலுள்ள கீழ் லெய்டனின் சர் இராபர்ட் ரோ, எலினோர் ஜெர்மி இணையருக்குப் பிறந்தார். தனது 12வது அகவையிலேயே, சூலை 6, 1593இல் ஆக்சுபோர்டின் மக்டலென் கல்லூரியிலிருந்து பல்கலைக்கழக நுழைவிற்குத் தேர்வானார். 1597இல் இங்கிலாந்தின் சீர்மிக்க வழக்கறிஞர் குழாமான *மிடில் டெம்பிளில்* உறுப்பினரானார். இங்கிலாந்தின் முதலாம் எலிசபெத்தின் அவையில் சீமான் (எஸ்குயர்) ஆனார். சூலை 23, 1604இல் முதலாம் ஜேம்சு இவரை *நைட்* எனப்படும் *ஆண்தகை* ஆக்கினார். 1610இல் இளவரசர் என்றி இவரை மேற்கிந்தியத் தீவுகளுக்கு அனுப்பினார்.

1615 முதல் 1618 வரை ஆக்ராவில் இங்கிலாந்தின் தூதராக இருந்த சர் தாமசு ரோ முன்னிலையில் ஜகாங்கீர் கொடையளித்தல்.
1614இல், இங்கிலாந்தின் மக்களவைக்குத் தேர்ந்தெடுக்கப்பட்டார். 1615 முதல் 1618 வரை இந்தியாவின் ஆக்ராவில் மொகலாயப் பேரரசர் ஜஹாங்கீர் அவையில் இங்கிலாந்து அரசரின் தூதராக விளங்கினார். இவரது முதன்மை நோக்கம் சூரத்திலிருந்த பிரித்தானிய கிழக்கிந்திய நிறுவனத்தின் ஆலைகளுக்கு பாதுகாப்புக் கோருவதாகும். அரசவையில் விரைவிலேயே ஜகாங்கீரின் நட்பை வென்று இருவரும் இணைந்து மதுவருந்தும் பங்காளி ஆனார். அப்போது இவர் எழுதிய நாட்குறிப்பு ஜகாங்கீர் ஆட்சிக்கான மதிப்புமிக்க மூலமாக விளங்குகின்றது.

1621இல், மீண்டும் மக்களவை உறுப்பினராகத் தேர்ந்தெடுக்கப்பட்டார். உதுமானியப் பேரரசுக்கான இங்கிலாந்து தூதராக நியமிக்கப்பட்டார். தமது பணிக்காலத்தில் இங்கிலாந்து வணிகர்களுக்கு பல உரிமைகளை நீட்டித்தார். 1624இல் அல்சியர்சுடன் உடன்பாடு கண்டு பல நூறு ஆங்கில போர்கைதிகளை விடுவித்தார்.

1629இல் ரோ சுவீடனுக்கும் போலந்துக்கும் இடையேயான அமைதி காணும் முயற்சியில் ஈடுபடுத்தப்பட்டார். இதன்மூலம் சுவீடனின் அரசர் குசுதவுசு அடோல்பசு முப்பதாண்டுப் போரில் ஈடுபட முடிந்தது. ரோ மேலும் தான்சிக்கிற்கும் டென்மார்க்கிற்கும் இடையே உடன்பாடு காண உதவினார். 1630இல் தாயகம் திரும்பினார். 1631இல், லூக் பாக்சின் ஆர்க்டிக் தேடுதலுக்கு நிதியாதரவு வழங்கினார்; கனடாவிலுள்ள நீரிணை *ரோசு வெல்கம் சவுண்டு* இவரது நினைவாகப் பெயரிடப்பட்டுள்ளது.

மேற்சான்றுகள்
-------------

விக்கிமீடியா பொதுவகத்தில்,  
 ***தாமசு ரோ***   
என்பதின் ஊடகங்கள் உள்ளன. 


1. 1 2 3  W R Williams *Parliamentary History of the County of Gloucester*
2. ↑  "JSTOR: The History of American Ornithology before Audubon".. பார்த்த நாள்: 2008-04-09.

* Public Domain இந்தக் கட்டுரை  தற்போது பொது உரிமைப் பரப்பிலுள்ள நூலிலிருந்து உரையைக் கொண்டுள்ளது:   *பிரித்தானிக்கா கலைக்களஞ்சியம்* (11th). (1911). Cambridge University Press.
**உளின்** (இலத்தீன் இருசொற் பெயரீடு: ***Eusideroxylon zwageri***) என்பது புரூணை, இந்தோனேசியா, மலேசியா, பிலிப்பீன் ஆகியவற்றை உள்ளடக்கும் பிராந்தியத்தை இயலிடமாகக் கொண்டிருக்கும் ஒரு அரிய வெட்டுமர இனமாகும். இது ஆங்கிலத்தில் **போர்னியோ இரும்பு மரம்** என்ற பொருளில் Bornean ironwood என்றும் உள்ளூர் மொழிகளில் **பிள்ளியன்** அல்லது **உளின்** என்றும் அழைக்கப்படுகிறது.

பரவல்
-----

இதன் இயலிடம் புரூணை, இந்தோனேசியாவின் புளோரசு, சாவகம், களிமந்தான், சுமாத்திரா என்பன, மலேசியாவின் சபா, சரவாக் ஆகிய மாநிலங்கள், பிலிப்பீனின் சுளு தீவுக்கூட்டம் ஆகியனவாகும். இதன் இருப்பு வாழிட இழப்பின் காரணமாக அச்சுறுத்தலுக்குள்ளாகியுள்ளது. இந்தோனேசிய அரசாங்கமும் சரவாக்கு மாநில அரசாங்கமும் இத்தாவர இனத்தின் ஏற்றுமதியை உத்தியோகபூர்வமாகத் தடை செய்துள்ளன. ஆயினும் சட்டவிரோதமாக நடைபெறும் கள்ளக் கடத்தல் ஒரு பெரிய பிரச்சினையாகவுள்ளது.

உளின் தாவரங்கள் கடல் மட்டத்திலிருந்து 625 மீற்றர் வரையான முதனிலை, இரண்டாம் நிலைத் தாழ் நிலக் காடுகளில் வளர்கிறது. இது நன்கு நீர் வழிந்தோடுகின்ற, மணற்பாங்கான மண் முதல் களிமண் வரையான தன்மைகள் காணப்படுகின்ற மண்ணிலேயே வளர்கிறது. சில வேளைகளில் சுண்ணப் பாறைகளிலும் இவற்றைக் காணலாம். இது பொதுவாக ஆற்றோரங்களிலும் அவற்றை அண்மித்த குன்றுகளிலும் காணப்படுகிறது. இதற்கு ஆண்டுதோறும் 2,500–4,000 மி.மீ. மழை வீழ்ச்சி தேவைப்படுகிறது. இது ஆங்காங்கே பரவியோ தொகுதிகளாகவோ காணப்படலாம்.

இந்த மிக முக்கியமான தாவரம் உலகில் அதிகம் தாக்குப் பிடிக்கின்ற, அதிக திணிவுள்ள மரங்களில் ஒன்றாகும். இது இப்போது மிதமிஞ்சிய பாவனை, மீளுருவாக்கம் குறைவாயிருத்தல், பயிர்ச் செய்கை கடினமாயிருத்தல் என்பவற்றால் அச்சுறுத்தலுக்கு உள்ளாகியுள்ளது.

உசாத்துணை
---------

1. ↑  "The Plant List" இம் மூலத்தில் இருந்து 2016-01-21 அன்று. பரணிடப்பட்டது.. .
2. ↑  Irawan, B. (2005). *Ironwood (*Eusideroxylon zwageri *Teijsm. & Binn.) and its varieties in Jambi, Indonesia*. Cuvillier. பன்னாட்டுத் தரப்புத்தக எண்:9783865373205. .
3. 1 2  "USDA GRIN Taxonomy". .
4. ↑  Eusideroxylon zwageri
5. ↑  "Archived copy" இம் மூலத்தில் இருந்து மே 6, 2009 அன்று. பரணிடப்பட்டது... பார்த்த நாள்: April 6, 2009. |access date 06-04-2009
6. ↑  "View crop" இம் மூலத்தில் இருந்து 2016-03-03 அன்று. பரணிடப்பட்டது.. .
7. ↑  வார்ப்புரு:IUCNlink
**மேரி ஆன் டகாம்ப் ஷார்லீப்** (*Mary Ann Dacomb Scharlieb*) இங்கிலாந்தைச் சேர்ந்த முதல் பெண் மருத்துவர் ஆவார். பிரிட்டனிலும் அதன் காலனி நாடுகள் எதிலும் மருத்துவம் படிக்கப் பெண்கள் அனுமதிக்கப்படாத காலத்தில், முதன்முதலில் 1875-ல் சென்னை மருத்துவக் கல்லூரியில் மருத்துவம் பயின்றார். இவருக்கு முன்னர் அமெரிக்காவில் மட்டுமே மருத்துவம் படிக்கப் பெண்கள் அனுமதிக்கப்பட்டனர். ஷார்லீபுக்குப் பிறகு மிசல் ஒயிட், பியேல், மிட்ஷெல் ஆகிய மூன்று ஆங்கிலோ-இந்தியப் பெண்களும் மருத்துவப் படிப்பில் சேர்ந்தனர். சென்னையில் படித்த பிறகு இங்கிலாந்தில் உள்ள ராயல் லண்டன் மருத்துவப் பள்ளியில் படித்து, பிரிட்டன் முதல் பெண் மருத்துவர் என்ற பெருமையை ஷார்லீப் பெற்றார். இவர் சென்னையில் கஸ்தூரிபா காந்தி அரசு மருத்துவ மனையை நிறுவியவர் ஆவார்.

**மேரி ஆன் டகாம்ப் ஷார்லீப்** அவரது சுயசரிதையை  அவரே கைப்பட ரெமினிசென்ஸ் என்ற பெயரில் புத்தகமாக  எழுதியுள்ளார். அந்தப் புத்தகத்திலிருந்து

"என்னைப்பற்றி மற்றவர்கள் தெரிந்துக்கொள்வதற்காக இந்த கதையை எழுதவில்லை. எனக்குப் பிறகு  மருத்துவத்துறைக்கு  வரும் பெண்கள் அவர்கள் பணியை செம்மையாக செய்வதோடு கூடவே கடின உழைப்பும் அக்கறையும்  இருந்தால் வாழ்க்கை முழுக்க வெற்றியும்,மகிழ்ச்சியும் கிடைக்கும். ஒரு பெண்ணால் குடும்பத்தையும், வீட்டு வேலைகளையும், மருத்துவப்பணியையும் ஒன்று போலக்கருதி வெற்றிகரமாக அதை செயல்படுத்தமுடியுமா என்ற கேள்விக்கான விடையைத்தான்  நான் இந்த புத்தகம் வழியாக உங்களுக்கு சொல்லியுள்ளேன்’’

மேற்கோள்
--------

1. ↑  Law, Cheryl (2000). *Women, A Modern Political Dictionary*. I.B.Tauris. பக். 131–. பன்னாட்டுத் தரப்புத்தக எண்:978-1-86064-502-0. .
2. ↑  "பிரிட்டனின் முதல் பெண் மருத்துவர்". *ஆதி வள்ளியப்பன்*. தி. இந்து: pp. 2. ஆகஸ்ட் 23, 2015.
**பாப்பாபட்டி** (**Pappapatti**), தமிழ்நாட்டின் மதுரை மாவட்டம், உசிலம்பட்டி வட்டம்,  செல்லம்பட்டி ஊராட்சி ஒன்றியத்தில் அமைந்த பாப்பாபட்டி ஊராட்சியில் உள்ள ஒரு சிற்றூர் ஆகும். இது உசிலம்பட்டி வட்டத்தின் வாலாந்தூர் உள்வட்டத்தில் உள்ள வருவாய் கிராமங்களில் ஒன்றாகும். பாப்பாபட்டி கிராம ஊராட்சியின் தலைவர் பதவி பட்டியல் சமூகத்திற்கு ஒதுக்கப்பட்டுள்ளது.

அமைவிடம்
--------

வட்டத் தலைமையிடமான உசிலம்பட்டியிலிருந்து 10 கிமீ தொலைவிலும்; மாவட்டத் தலைமையிடமான மதுரையிலிருந்து 36 கிமீ தொலைவில் பாப்பாபட்டி கிராமம் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள்தொகை கணக்கெடுப்பின்படி, 459.77 ஹெக்டர் பரப்பளவும், 356 வீடுகளும் கொண்ட பாப்பாப்பட்டி கிராமத்தின் மொத்த மக்கள்தொகை 1,359 ஆகும். மக்கள் தொகையில் பட்டியல் சமூத்தினர் 407 ஆகவுள்ளனர்.

மேற்கோள்கள்
-----------

1. ↑  செல்லம்பட்டி ஊராட்சி ஒன்றியத்தின் கிராம ஊராட்சிகள்
2. ↑  உசிலம்பட்டி வட்டத்தின் பிர்க்காக்களும், 54 வருவாய் கிராமங்களும்
3. ↑  Pappapatti Population 2011

வெளி இணைப்புகள்
---------------

* எப்படி இருக்கிறது பாப்பாபட்டி, கீரிப்பட்டி?
* 5 ஆண்டுகளாக தேர்தல் நடைபெறாத 67 உள்ளாட்சிகள்
**எலிசபெத் ஃபிரை** (*Elizabeth Fry*, 21 மே 1780 – 12 அக்டோபர் 1845) ஆங்கிலேயச் சிறைச்சாலை சீர்திருத்தவாதி ஆவார். இவர் சமூக சேவகர், கிறித்தவ வள்ளல் எனப் பன்முகங்களைக் கொண்டவர். இவரை "சிறைகளின் தேவதை" எனவும் அழைத்தனர். ஃபிரை கைதிகள் மனிதாபிமானத்துடன் நடத்தப்பட வேண்டும் என்ற புதிய சட்டத்தை உருவாக்க பாடுபட்டார்.

பிறப்பும் குடும்பப் பின்னணியும்
-------------------------------

1780 ஆம் ஆண்டு மே மாதம் 21ம் நாள் இங்கிலாந்தின் நார்விச் நகரில் பிறந்தார். 12 வயதில் அவர் தாய் இறந்த பிறகு தம்பி தங்கைகளைக் கவனித்துக் கொள்ளும் பொறுப்பு அவருக்கு இருந்தது.

சமூக விழிப்புணர்வு
------------------

18 வயதில் நண்பர்கள் கழகத்தைச் சேர்ந்த கிறித்துவரான வில்லியம் சேவரியின் சமய சொற்பொழிவைக் கேட்டது, அவரின் வாழ்வில் ஒரு திருப்புமுனையாக அமைந்தது. பின், ஏழைகளுக்கும், நோய்வாய்ப்பட்டவர்களுக்கும், சிறைச்சாலைகளில் துன்பப்படுவர்களுக்கும் சேவை செய்ய உறுதியேற்றார். பழைய துணிகளைச் சேகரித்து ஏழைகளுக்கும் நோய் வாய்ப்பட்டவர்களுக்கும் வழங்கினார். 'ஞாயிற்றுக்கிழமை பள்ளி ' ஒன்றை தொடங்கி ஏழைக் குழந்தைகளுக்கு பாடம் சொல்லிக் கொடுத்தார்.

சிறைச்சாலைப் பணி
----------------

1800 ஆம் ஆண்டு ஜோசப் பிரை என்ற நண்பர்கள் கழக கிருத்துவரைத் தன் 20ஆவது வயதில் திருமணம் செய்து கொண்டார். பின், லண்டன் நகருக்குச் சென்று தன் சேவைகளை அங்கும் தொடர்ந்தார். ஒரு முறை நியூகேட் சிறைச்சாலைக்குச் செல்ல நேர்ந்தது. சிறைக் கைதிகளின் மோசமான நிலையைப் பார்த்து அவர் மனம் வருந்தினார். குறிப்பாகப் பெண்களுக்கான சிறைச்சாலைப் பகுதியில் பெண்களும் குழந்தைகளும் நிரம்பிக் கூட்டம் அதிகமாக இருந்தது. அங்கேயே அவர்கள் சமைத்து உண்பதையும், துணிகளைத் துவைப்பதையும் வைக்கோலின் மீது தூங்குவதைப் பார்த்து வேதனையடைந்தார். சில நாட்கள் அவர்களுடனே தங்கி அந்தத் துன்பத்தைத் தானும் அனுபவித்தார். தன் அனுபவங்களைத் தொகுத்து "ஸ்காட்லாந்திலும் வட இங்கிலாந்திலும் உள்ள சிறைச்சாலைகளைப் பற்றிய குறிப்பு" (*Notes on visit made to some of the prisons in Scotland*) என்ற புத்தகத்தை வெளியிட்டார். பின்னர் உணவையும் உடைகளையும் சேகரித்து சிறைச்சாலையில் துன்பப்படும் கைதிகளுக்கு வழங்கி வந்தார். 1816ல் சிறையில் இருந்த பெண்களுக்கும் சிறைச்சாலையிலேயே ஒரு பள்ளியைத் தொடங்கி அவர்கள் கல்வி கற்க ஏற்பாடுகள் செய்தார். எலிசபெத்திடம் நட்புடன் பழகிய பல்வேறு கைதிகளும் அவரை "சிறைச்சாலையின் தேவதை "என்றும் அழைத்தனார். 1817ல் "நியூகேட் சிறைசாலையின் பெண் கைதிகளுக்கான சீர்திருத்தச் சங்கம்" (*Association for the Reformation of the Female Prisoners in Newgate*). தொடங்கினார். அதைத் தொடர்ந்து இங்கிலாந்தின் முதல் தேசிய மகளிர் சங்கமான 'பெண் கைதிகள் சீர்திருத்த முன்னேற்ற சங்கம்' தோன்றியது.

இறப்பு
------

'கைதிகளும் மனிதர்கள்தான்' என்று உணர்த்திய ஃபிரை 1845ம் ஆண்டு அக்டோபர் மாதம் 12ம் நாள் மறைந்தார்.

மேற்கோள்கள்
-----------

1. ↑  Fairhurst, James. "The Angel of Prisons." *Ireland's Own* 4539 (Fall 1996):5.
2. ↑  "1817 Elizabeth Fry Angel of the prisons".. பார்த்த நாள்: 24 நவம்பர் 2014.

* The Dramatic Biography of Prison Reformer Elizabeth Fry என்ற புத்தகத்திலிருந்து தகவல்கள் எடுக்கப்பட்டது
**சிகார் பள்ளத்தாக்கு** ( Shigar Valley ) என்பது வடக்கு பாக்கித்தானில் உள்ள கில்கிட் பால்டிஸ்தானில் அமைந்துள்ளது. பள்ளத்தாக்கு வழியே சிகார் ஆறு ஓடுகிறது. மேலும், இது சிகார் நகரத்தை மையமாகக் கொண்டுள்ளது. இந்த பள்ளத்தாக்கு ஸ்கர்டுவிலிருந்து அஸ்கோல் வரை சுமார் 170 கிமீ நீண்டு காரகோரத்தின் உயரமான மலைகளுக்கான நுழைவாயிலாகும்.. சிகார் நகரம் பள்ளத்தாக்கின் மிகப்பெரிய குடியேற்றப் பகுதியாக உள்ளது. பள்ளத்தாக்கு ஒரு தொலைதூர மற்றும் பெரும்பாலும் அணுக முடியாத இடமாக இருந்தாலும், பள்ளத்தாக்கில் பல கிராமங்கள் அமைந்துள்ளன. பள்ளத்தாக்கின் கடைசி குடியிருப்பு அஸ்கோல் ஆகும். இது உயரமான மலைகளிலிருந்து வெகு தொலைவில் உள்ளது. சிகார் நகரம் ஸ்கர்டு மாவட்டத்தின் நிர்வாக துணைப் பிரிவாக இருந்தது. அது இப்போது மாவட்டமாக உள்ளது.

இந்த பள்ளத்தாக்கு சிந்து ஆறுக்கு நீரை வழங்குகிறது. இது ஸ்கர்டு நகருக்கு அருகில் உள்ளது. கடினமான சூழ்நிலைகள் இருந்தபோதிலும், மலையேறுபவர்களுக்கு இது ஒரு பிரபலமான இடமாகும். மேலும், உலகின் மிக உயரமான சிகரங்களில் ஒன்றான கே2 காரகோரம் மலைகளுக்கான நுழைவாயிலாக இருப்பதால், இந்த பள்ளத்தாக்கு சுற்றுலாப் பயணிகளை ஈர்க்கிறது. 

ஷினா மொழி மற்றும் குஜாரி மொழி பேசும் இரண்டு இனக்குழுக்கள் இங்குள்ளன. உள்ளூர் பால்டி சமூகத்தின் மருத்துவத் தாவரங்களின் பயன்பாடு இனவியல் ஆய்வில் ஆய்வு செய்யப்பட்டுள்ளது.

மேற்கோள்கள்
-----------

1. ↑ . 31 August 2008.
2. ↑  Abbas, Zaheer; Khan, Shujaul Mulk; Alam, Jan; Khan, Sher Wali; Abbasi, Arshad Mehmood (2017-09-25). "Medicinal plants used by inhabitants of the Shigar Valley, Baltistan region of Karakorum range Pakistan". *Journal of Ethnobiology and Ethnomedicine* **13** (1): 53. doi:10.1186/s13002-017-0172-9. பன்னாட்டுத் தர தொடர் எண்:1746-4269. பப்மெட்:28946889.
**ஸ்ரீவில்லிப்புத்தூர் வட்டம்** (*Srivilliputhur Taluk*) தமிழ்நாட்டின், விருதுநகர் மாவட்டத்தில் உள்ள 10
வட்டங்களில் ஒன்றாகும். இந்த வட்டத்தின் தலைமையகமாக ஸ்ரீவில்லிப்புத்தூர் நகரம் உள்ளது. இவ்வட்டத்திலிருந்து வத்திராயிருப்பு வட்டம் பிரித்த பின், இந்த வட்டத்தின் கீழ் மல்லி, ஸ்ரீவில்லிபுத்தூர், பிள்ளையார்குளம் என 3 உள்வட்டங்களும், 26 வருவாய் கிராமங்கள் உள்ளன. திருவில்லிபுத்தூர் ஊராட்சி ஒன்றியம் இவ்வட்டத்தில் உள்ளது. திருவில்லிபுத்தூர் ஆண்டாள் கோவில் புகழ்பெற்றது.

ஸ்ரீவில்லிபுத்தூர் வட்டம் பிரிப்பு
----------------------------------

ஸ்ரீவில்லிபுத்தூர் வட்டத்தின் 3 உள்வட்டங்களைக் கொண்டு புதிய வத்திராயிருப்பு வட்டம் 18 பிப்ரவரி 2019 அன்று நிறுவப்பட்டது.

மக்கள்தொகை பரம்பல்
------------------

2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 293,209 மக்கள்தொகை கொண்டது. மக்கள்தொகையில் 146,005 ஆண்களும், 147,204 பெண்களும் உள்ளனர். 82,678 குடும்பங்கள் கொண்ட இவ்வட்ட மக்கள்தொகையில் 48.9% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 77.1% மற்றும் பாலின விகிதம் 1,000 ஆண்களுக்கு, 1,008 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 27,991 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 963 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 78,505 மற்றும் 506 ஆகவுள்ளனர். மக்கள்தொகையில் இந்துக்கள் 93.52%, இசுலாமியர்கள் 2.06%, கிறித்தவர்கள் 4.14% மற்றும் பிறர் 0.28% ஆகவுள்ளனர்.

மேற்கோள்கள்
-----------

1. ↑   "விருதுநகர் மாவட்டத்தின் வருவாய் வட்டங்கள்". .
2. ↑   "ஸ்ரீவில்லிப்புத்தூர் வட்டத்தின் வருவாய் கிராமங்கள்". .
3. ↑   "Watrap taluk starts administrative functions". .  The Hindu
4. ↑   "Srivilliputtur Taluka Population, Caste, Religion Data". .

| * பா
* உ
* தொ
விருதுநகர் மாவட்டம் |
| --- |
| மாவட்ட தலைநகரம் | விருதுநகர் |
| வட்டங்கள் | 
அருப்புக்கோட்டை வட்டம் ·
காரியாபட்டி வட்டம் ·
இராஜபாளையம் வட்டம் · 
சாத்தூர் வட்டம் · 
சிவகாசி வட்டம் · 
ஸ்ரீவில்லிப்புத்தூர் வட்டம்·
வத்திராயிருப்பு வட்டம் ·
திருச்சுழி வட்டம் · 
விருதுநகர் வட்டம் · 
வெம்பக்கோட்டை வட்டம் ·
 |
| மாநகராட்சி | 
* சிவகாசி மாநகராட்சி

 |
| நகரங்கள் | 
அருப்புக்கோட்டை ·
ராஜபாளையம் ·
சாத்தூர் ·
சிவகாசி ·
திருத்தங்கல்·
ஸ்ரீவில்லிப்புத்தூர் ·
விருதுநகர் ·
 |
| பேரூராட்சிகள் | 
சேத்தூர் ·
வத்திராயிருப்பு ·
செட்டியார்பட்டி ·
காரியாபட்டி ·
மம்சாபுரம் ·
சுந்தரபாண்டியம் ·
மல்லாங்கிணறு ·
தென் கோடிக்குளம் ·
வ புதுப்பட்டி .
 |
| ஊராட்சி ஒன்றியங்கள் | 
அருப்புக்கோட்டை · காரியாபட்டி · நரிக்குடி ·
ராஜபாளையம். சாத்தூர் · சிவகாசி. ஸ்ரீவில்லிப்புத்தூர்·
திருச்சுழி · வெம்பக்கோட்டை. விருதுநகர். வத்திராயிருப்பு
 |
| வழிபாட்டுத் தலங்கள் | 
திருவில்லிபுத்தூர் ஆண்டாள் கோவில்.
திருச்சுழி திருமேனிநாதர் கோயில்.
ஏழு ஆணை கட்டி அய்யனார்.
மடவார்வளாகம் வைத்தியநாதசுவாமி கோயில்.
இருக்கன்குடி மாரியம்மன் கோயில்.
திருத்தங்கல் நின்ற நாராயணப் பெருமாள் திருக்கோவில்.
 |
| இணையதளம் |  |
**ஹாரியட் மார்டினோவ்**  (Harriet Martineau, /ˈmɑːrtənˌoʊ/; 12 ஜூன் 1802 – 27 ஜூன் 1876) பிரித்தானிய சமூகத் தத்துவவாதியும் விக் கட்சியின் எழுத்தாளரும் முதல் பெண் சமூகவியலலாளரும் ஆவார். மார்ட்டினோவ் பெண்ணியகண்ணோட்டத்திலிருந்து சமூகம், மதம், உள்நாடு பற்றிய பல சர்ச்சைக்குரிய பல கட்டுரைகளை எழுதியுள்ளார். மேலும் ஆகஸ்ட் காம்ட் எம்பவருடைய எழுத்துகளை மொழிபெயர்ப்பு செய்துள்ளார்.

விக்டோரியா மகாராணி இளமையில் மார்டினோவின் படைப்புகளை விரும்பிப்படித்தார். 1838 இல் தனது முடிசூட்டு விழாவுக்கு மார்டினோவை அழைத்துள்ளார். இச்செய்திகளை மார்னிடோவ் தனது வாசகர்களுக்கு அவரே சுவைபட விவரித்து எழுதியுள்ளார். மார்டினோ தனது சொந்த எழுத்து அணுகுமுறை பற்றி "ஒரு சமுதாயத்தைப் படிக்கும்போது, முக்கிய அரசியல், மத மற்றும் சமூக அமைப்பு உள்ளிட்ட அனைத்து அம்சங்களிலும் கவனம் செலுத்த வேண்டும்" என்று எழுதினார். பெண்கள் நிலையை புரிந்து கொள்ள ஒரு முழுமையான சமூக பகுப்பாய்வு அவசியம் என்று அவர் நம்பினார்.

புதின எழுத்தாளரான மார்கரெட் ஓலிபாந்த் என்பவர், "பிறவி விரிவுரையாளராகவும் அரசியல்வாதியுமான மார்ட்டினோ, அநேகமாக தனது தலைமுறையில் ஆண் அல்லது பெண்ணாக ஏதோவொரு தனிப்பட்ட பாலியல் ரீதியாக, குறைந்த அளவு பாதிப்பைக் கொண்டிருந்தார்" எனக்கூறுகிறார்.

இளமை
----

ஹாரியட் மார்டினோவ் பிறந்த இல்லம்
மார்டினோ, இங்கிலாந்தின் நார்விச் என்ற இடத்தில் பிறந்தார். எட்டு குழந்தைகள் உள்ள குடும்பத்தில் இவர் ஆறாவது குழந்தையாவார். இவரது தந்தை தாமஸ் ஒரு துணி உற்பத்தியாளரும், மிகவும் மதிக்கத்தக்க யுனித்தரிய கிறிஸ்துவரும் ஆவார்.மேலும் ஆக்டகன் தேவாலயத்தில் திருப்பணிகள் செய்யும் திருத்தொண்டராகவும் இருந்தார். இவரது தாயார் ஒரு கரும்பாலை மற்றும் பலசரக்கு வியாபாரியின் மகளாவார்.

மார்டினோவின் குடும்பம் பிரஞ்சு ஹூகனாட் வம்சாவளியைச் சேர்ந்தது. மேலும் யுனித்தரியப் பார்வைகளை ஒப்புகொண்டு பின்பற்றியது. இவருடைய உறவினர் அறுவை சிகிச்சை நிபுனரான பிலிப் மெடோவ் மார்டினோவ்(1752–1829) ஆவார். இவருடைய பண்ணை மார்டினோவின் வீட்டிற்கு அருகிலேயே இருந்ததால், மார்டினோவ் இங்கு அதிக நேரத்தைச் செலவழித்தார். மற்றொரு உறவினரான பீட்டர் பின்ச் மார்டினோவ் ஒரு வணிகரும் வள்ளலும் ஆவார். மார்டினோவின் சகோதரர் ஜேம்ஸ் மார்டினோவ் ஒரு தத்துவவாதியும் ஆங்கில ஞானப்பரம்பரையைச் சேர்ந்த மத போதகரும் ஆவார். டயானா போஸ்ட்லித்வைட் என்பவருடைய கூற்றுப்படி, மார்டினோவ் தனது தாயாரோடு மிகக் குறைந்த அளவே அன்பும் அதே நேரத்தில் அவநம்பிக்கையும் கொண்டிருந்தார். அவருடைய பிற்கால எழுத்துகளில் இது வெளிப்பட்டது.

மேற்கோள்கள்
-----------

1. ↑  Hill, Michael R. (2002) *Harriet Martineau: Theoretical and Methodological Perspectives*. Routledge. ISBN 0-415-94528-3
2. 1 2 3  Postlethwaite, Diana (Spring 1989). "Mothering and Mesmerism in the Life of Harriet Martineau". *Signs* (University of Chicago Press) **14** (3): 583–609. doi:10.1086/494525. .
3. ↑  Martineau, Harriet (1877). *Harriet Martineau's Autobiography*. **3**. Cambridge University Press. பக். 79–80.. பார்த்த நாள்: 10 பெப்ரவரி 2013. "How delighted the Princess Victoria was with my 'Series'"
4. ↑  Wilson, Christopher. "The Benefits of a feminist in the Family". *The Benefits of a Feminist in the Family*.. பார்த்த நாள்: 10 பெப்ரவரி 2013.
5. ↑
6. ↑  Martineau, Harriet (2007). Peterson, Linda H.. ed. *Autobiography*. Broadview Press. பக். 49.. பார்த்த நாள்: 29 September 2013.
7. ↑  Ronalds, B.F. (February 2018). "Peter Finch Martineau and his Son". *The Martineau Society Newsletter* **41**: 10–19.
தேர்த் திருவிழாவிற்கு அலங்கரிக்கப்பட்ட அம்மன் தேர்
**தேர்முட்டி**, மதுரை மாநகரில் மீனாட்சி சுந்தரேஸ்வரர் கோயில் கிழக்கு சன்னதி எதிரில் அமைந்த கீழமாசி வீதியில் உள்ளது. இது மீனாட்சியம்மன் மற்றும் சொக்கநாதர் தேர்களை நிறுத்தி வைக்கப்படும் இடமாகும். தேர்முட்டி மண்டபத்தில் உள்ள மீனாட்சியம்மன் மற்றும் சுவாமிக்கான இரண்டு தேர்கள் அழகிய மரச்சிற்பங்களுடன் கூடியது. மதுரை சித்திரைத் திருவிழாவின் போது தோரோட்டத் திருவிழாவிற்கு தேர்முட்டி மண்டபத்தில் உள்ள அலங்காரம் செய்யப்பட்ட இரண்டு தேர்களில், மீனாட்சியம்மன் மற்றும் சுந்தரேஸ்வரர் அமர்ந்து, கீழமாசி வீதி, தெற்குமாசி வீதி, மேலமாசி வீதி மற்றும் வடக்கு மாசி வீதிகளின் வழியாக மதுரை நகரை வலம் வந்து பக்தர்களுக்குக் காட்சியளிப்பர்.

சித்திரைத் திருவிழா முடிந்த பின் இரண்டு தேர்களையும் தேர்முட்டியில் தனித் தனியாக பைபர் கண்ணாடிகளால் பாதுகாப்பாக மூடி வைப்பர்.

படக்காட்சிகள்
-------------

* சுவாமி தேர்
* தேர்முட்டியில் அலங்கரிக்கப்படும் மீனாட்சியம்மன் தேர்
* தேர்
* பூத கணங்கள்
* யாழிகள்
* நடராஜர் மற்றும் புல்லாங்குழல் ஊதும் கிருஷ்ணன்
* மன்மதன் - சிவனின் தொடையில் பார்வதி - நடராஜர்
* தேரின் மரச்சிற்பங்கள்
* தேரின் சக்கரங்கள்
* தேரின் மரச்சிற்பங்கள்
* பிள்ளையார் - முருகன்
* பைபர் கண்ணாடிகளால் பாதுகாப்பாக உள்ள தேர்

இதனையும் காண்க
--------------

* புதுமண்டபம்
* நகரா மண்டபம்
* விட்டவாசல் மண்டபம்
* எழுகடல் தெரு

மேற்கோள்கள்
-----------

வெளி இணைப்புகள்
---------------